
O T S U S

Märjamaa							 17. november 2026 nr …


[bookmark: _Hlk57127772]Nõusoleku andmine kinnisasja omandamiseks tasu eest

4 Tallinn-Pärnu-Ikla (E67) km 62,2-70,2 Päädeva-Haimre lõigu 2+2 sõidurajaga maantee ehitusprojekti käigus rekonstrueeritakse 20172 Märjamaa-Haimre tee ning rajatakse jalgtee 20172 Märjamaa-Haimre tee äärde. Jalgteed ei ole võimalik rajada olemasoleva transpordimaa maa-alale, mistõttu nähakse projektiga ette jalgtee rajamast muuhulgas eraomandisse kuuluvale elamumaa sihtotstarbega Haimre pst 39 (katastritunnus 50201:001:1262) katastriüksusele. Seoses eeltooduga, tegi Märjamaa Vallavalitsus 8. oktoobri 2025 kirjaga nr 17-3.3/3257 Haimre pst 39 omanikule ettepaneku võõrandada kergliiklustee rajamiseks vajalik maa-ala Haimre pst 39 kinnistust (ligikaudu 31 m2) hinnaga 35 eur/m2 ehk kokku 1085 euro eest. Haimre pst 39 omanik nõustus ettepanekuga ning Märjamaa Vallavalitsus tellis Haimre pst 39 katastriüksuse jagamiseks vajalikud mõõdistustööd.

Märjamaa Vallavalitsus andis 27. märtsi 2026 korraldusega nr 2-1.1/127 nõusoleku Haimre pst 39 katastriüksuse jagamiseks kaheks eraldiseisvaks katastriüksuseks, mille tulemusel moodustati eelnimetatud projekti realiseerimiseks vajalik transpordimaa sihtotstarbega Jaama tänav L3 katastriüksus. 

Võttes aluseks kinnisasja avalikes huvides omandamise seaduse § 2 lõiked 1 ja 3, § 11 lõiked 1, 2 ja 4, § 15 lõike 1, Märjamaa Vallavolikogu 20.02.2024 määruse nr 64 ,,Märjamaa vallavara eeskiri“ § 7 lõike 2 punkti 3, arvestanud vallavalitsuse ettepanekut (04.11.2026 istungi protokoll nr 46) ning majanduskomisjoni seisukohta (10.11.2026 koosoleku protokoll nr 10) ja kuulanud ära volikogu liikmete arvamused Märjamaa Vallavolikogu 

o t s u s t a b:

1. [bookmark: _Hlk152774337]Anda nõusolek Märjamaa Vallavalitsusele Märjamaa alevis asuva Jaama tänav L3 (katastritunnus 50201:001:1261) kinnisasja omandamiseks hinnaga 1085 eurot vastavalt otsuse lisaks olevale asendiplaanile.

2. Märjamaa Vallavalitsusel korraldada Jaama tänav L3 kinnistu omandamiseks vajalikud toimingud. 

3. Märjamaa Vallavalitsus kannab kinnisasja omandamisega seotud kulud (notari tasu, riigilõiv). 

4. Otsust on võimalik vaidlustada 30 päeva jooksul otsuse teatavakstegemisest, esitades kaebuse Tallinna Halduskohtusse (Pärnu mnt 7, 15082 Tallinn) halduskohtumenetluse seadustikus sätestatud korras või vaide Märjamaa Vallavolikogule haldusmenetluse seaduses sätestatud korras.

5. Otsus jõustub 17. novembril 2026.

(allkirjastatud digitaalselt)

